Argimon vol “donar aire” als sectors més afectats\nArgimon és partidari de relaxar les restriccions per a restauració i comerç. Foto: R.Gallofré\n23 de febrer de 2021 (17:54 CET)\nEl secretari de Salut Pública es mostra partidari de relaxar les restriccions a sectors com el comerç i la restauració, quelcom que es debatrà aquesta setmana\nEl secretari de Salut Pública de la Generalitat, Josep Maria Argimon, ha revelat aquest dimarts que ell és partidari de “donar aire a qui no té aire”, en referència als sectors més afectats per les restriccions sanitàries contra la Covid com és el comerç i la restauració. Així, tot i que les converses per revisar les restriccions per les properes setmanes comencen aquest dimecres, Argimon ha dit que ell personalment és partidari de relaxar-les una mica. Tot i així, ha dit que ell no és qui decideix, sinó que només dona una opinió.\nPreguntat sobre si les eleccions del 14 de febrer podrien ser la causa de l’estancament de les dades, Argimon ha dit que ho estan estudiant, però volen esperar que hagin passat dues setmanes dels comicis per donar els resultats definitius. En tot cas, ell creu que no han tingut un efecte determinant, ja que l’estancament de la baixada es va donar molt pocs dies després de les votacions, quan encara no podien haver tingut efectes. De fet, creu que el més probable causant de l’estancament és la nova soca britànica, que ja suposa el 40% dels casos i en pocs dies podria ser la soca predominant.\nArgimon també ha admès que en les últimes setmanes s’han reduït el número de proves, ja que no es fan cribratges massius a asimptomàtics, i això redueix el número de casos detectats. Tot i així, Catalunya és la comunitat on s’han fet més proves aquesta setmana passada. Si es fessin aquests cribratges ha admès que la corba potser ja estaria pujant i l’Rt hauria superat l’1.\nSobre els cribratges en farmàcies, ha explicat que s’estan ultimant els serrells per ampliar la prova pilot del barri de les Corts de Barcelona a un territori més gran, però cal veure si la capacitat de les farmàcies de donar tests i rebre mostres és suficientment gran perquè la logística surti a compte. També s’està parlant amb els rectors de les universitats per començar en breu els cribratges als universitaris de primer curs, i poc després als estudiants de segon curs.\nel maleit virus ha matat a molta gent, i els governants han matat de gana als comerciants, botiga petita i familiar i autònoms. No han après res d'altres països, ni els ha interessat es verinar el que i el com es podia gestionar d'altres maneres tot aquest atzucac. aquest país no va bé, no funciona, no gestiona ni resolt els gravíssims problemes actuals. poc a poc restarà un país desert, i de vells. El futur dels joves es ben clar. MARXAR.\nEva Fa 3 mesos\nDonarà aire als hotelers i bars i treura aire als nostres avis, i la gent en general, així de honrats son aquests polítics i com voldran acabar mai amb aquest perillós virus que no hi ha res més important que la salut\nRespon 1 8 Denuncia\nRai85 Fa 3 mesos\nCom es nota quan no depens de cap d'aquests negocis per mantenir la familia, cobrant un sou a final de mes tot es veu diferent, si som un pais pobre i mal gestionat econòmicament on les ajudes són vergonyoses, però els lloguers, impostos etc. segueixen arribant, has de fer un pla d'acciò de que siguin llocs segurs però puguin subsistir, i no fer tancar i punt. Prou demagogia si us plau, ja cansa.\nCom es nota que no tens un negoci que et depèn la familia d'això, segurament cobrant a final de mes és molt facil Opinar. Si som un pais pobre i amb mala gestio econòmica, doncs s'ha de fer un pla d'acció garantitzant seguretat i mantenint una minima activitat econòmica, ja que els lloguers i impostos segueixen arribant exactament igual, prou demagogia si us plau.


espaihumana – ESPAIHUMANA\n La paraula és l'arma dels humans per aproximar-nos els uns als altres (Emmanuel Kant)\nAssessorament i creació d’empresa\nEl despatx avança dia a dia\n4 Abril, 2017 6 Abril, 2017 espaihumana\nAvui hem pogut enviar la primera papereta de conciliació a la Generalitat, fent servir les noves tecnologies, ja que ens connectem directament amb la Generalitat de Catalunya per poder tramitar molts dels nostres casos fent servir eines tan avançades com aquesta. Estem molt contents que en el nostre món tan complicat amb tràmits i papers legals, es puguin fer servir eines com aquestes que ens ajuden a estar molt més per les persones.\n3 Abril, 2017 3 Abril, 2017 espaihumana\nSom Espai Humana Advocats, un despatx d’advocats que neix d’una nova filosofia del món jurídic, basada en la defensa dels drets socials, amb sòlids valors ètics i humans.\nA Espai Humana, reivindiquem la plena vigència dels Drets Humans, com a instrument de transformació de consciències i de la pròpia societat. Per això no dubtem a actuar denunciant el seu incompliment amb tots els instruments al nostre abast. Entre els nostres objectius també es troba donar suport en la mesura de les nostres possibilitats a les víctimes de les vulneracions de drets humans i sensibilitzar sobre els seus principis a la ciutadania\nEls qui acudeixen al nostre despatx són ciutadans que busquen que els tractin com a persones i no com a clients. En el nostre bufet troben un clima de confiança, respecte i abans de res sinceritat i transparència\nEtiquetat featuredDeixa un comentari\nCarrer Prior Tàpia 26, 08222 Terrassa, Barcelona, 629 843 674


Casals de Joves es suma al protocol contra els feminicidis “Ens volem vives” | Espai Casalero\nCasals de Joves es suma al protocol contra els feminicidis “Ens volem vives”\n25 gen, 2017 Gènere ST\nEl feminicidi1 és una categoria política nascuda sota el paraigua de l’acadèmia feminista. S’utilitza per designar l’assassinat de dones pel sol fet de ser-ho i, avui dia, diversos col·lectius i persones que es reconeixen en els feminismes el volen situar al centre de l’arena pública.2 El feminicidi és la culminació de les violències masclistes, que és la mort.\nSabem que els feminicidis, els assassinats, les violències físiques, són la punta de l’iceberg. El sistema patriarcal i capitalista ens sotmet a les dones, lesbianes i trans a una violència estructural que es present a tots els àmbits de la nostra vida. Sabem, per tant, que els feminicidis no són fets aïllats, sinó un mecanisme mortal de dominació del patriarcat.\nMalgrat això, la majoria de mitjans de comunicació continuen informant dels feminicidis com a fets aïllats. Continuen parlant de la «mort», de les «caigudes» de les dones assassinades. Continuen parlant de xifres i estadístiques. Continuen invisibilitzant les dones assassinades i, per tant, invisibilitzen els homes agressors que maten dones, no números. Són còmplices dels homes que assassinen vides, que ens assassinen.\nEntenem que només si posem aquestes dones al centre podrem desemmascarar l’estructura patriarcal que impacta en les nostres vides i que no sempre acaba en mort. Però si no parlem d’aquestes dones assassinades, elles es perdran en la multitud, en les xifres.3\nI la violència masclista es perpetua amagada i silencia en l’esfera privada, enlloc d’esdevenir un afer públic i prioritari. També som conscients, per tant, que cal la lluita feminista dia a dia, seguir combatent la violència masclista en tots els seus espais, àmbits i nivells.\nCampanya per xarxes socials «Ens volem vives»\nPer aquests motius, per tal de situar els feminicidis al centre de l’esfera pública i contrarestar alguns mitjans de comunicació, diversos col·lectius van iniciar la campanya «Ens volem vives» via xarxes socials per visualitzar i denunciar cada assassinat masclista. Protocol al qual, com a Casals de Joves, ens adherim i animem a la resta d’agents socioeducatius a sumar-s’hi.\nPer tant, cada vegada que hi hagi un feminicidi al territori d’actuació de Casals de Joves, es canviaran les fotos de perfils de les xarxes socials i es convocarà, si s’escau, a les concentracions en contra dels feminicidis.\nPodeu llegir el protocol complet clicant aquí:\n1 feminicidio.net fa una primera classificació de tipus de feminicidis al següent article: http://feminicidio.net/articulo/tipos-de-feminicidio-o-las-variantes-de-violencia-extrema-patriarcal\n2 Definició extreta de l’article «Feminicidis als Països Catalans l’any 2016» de La Directa. Recuperat el 20/12/2016 de: https://directa.cat/actualitat/feminicidis-als-paisos-catalans-lany-2016\n3 Podeu llegir a Isabel Muntaner (2016). La veu de les dones víctimes de feminicidi al Diari Ara. Recuperat el 07/01/2016 de: http://www.ara.cat/opinio/veu-dones-victimes-feminicidi_0_1500449998.html


Esquerra Unida i Alternativa de Terrassa: Les retallades no queden impunes\nEsquerra Unida i Alternativa de Terrassa donem les gràcies als 10.778 terrassencs/ques que han confiat en nosaltres i ens han votat en aquestes eleccions d'ahir diumenge. Gràcies a vosaltres la coalició ICV-EUiA hem crescut un 3% a la nostra ciutat, arribant fins el 10,33% dels vots locals. Donem també les gràcies a totes les persones que van omplir de gom a gom el centre cívic de Ca n'Anglada en el nostre acte central de campanya a Terrassa, el dimarts 20 de novembre a la tarda, on van intervenir Ivan Martos, Laia Ortiz, Joan Mena i Cayo Lara. A Terrassa, l'esquerra té corda per estona!\nEUiA de Terrassa ens alegrem molt dels resultats que hem obtingut en aquestes eleccions al Parlament català. La nostra coalició ha pujat tres diputats, arribant als 13. Creiem que aquesta pujada de confiança en nosaltres és justa, ja que hem estat qui més ha defensat en les mobilitzacions i en la vaga general els drets socials i ens hem oposat a les retallades. Avui mateix, ICV-EUiA ha proposat ja la creació d'una cimera per fer front a la situació d'emergència social, per abordar els drets socials i donar solució al drama dels 100 desnonaments diaris, la pobresa infantil o l'elevat atur. Aprofitem per felicitar als tres nous diputats d'EUiA i desitjar-los molta sort i bona feina: Joan Mena, Lorena Vicioso i David Companyon. Estem segurs que sabran portar al Parlament les reivindicacions del carrer.\nFelicitem a ERC i a la CUP pels seus espectaculars resultats. L'esquerra alternativa i plural hem crescut molt en aquestes eleccions, i en el futur tindrem que buscar formes de col·laboració per a poder presentar una alternativa d'esquerres a les polítiques de la troika i de retallades, una alternativa per assegurar drets i justícia social per a tothom. Per això pensem que l'esquerra no ha d'arribar a acords de govern amb la dreta que ens està portant a la misèria (CiU i PP), sino organitzar un gran front social antineoliberal.\nArtur Mas va convocar eleccions anticipades per a guanyar una majoria absoluta i ha fet el ridícul. La voluntat del poble ha castigat les retallades antisocials del Govern català. El candidat Mas va intentar tapar les retallades i els casos de corrupció sota les banderes i no ho ha aconseguit. Creiem que Artur Mas i Pere Navarro haurien de dimitir perque els seus projectes han fracassat.\nPer últim, anunciem que EUiA no participarà ni assistirà a l'acte del proper dimarts 4 de desembre de l'Ajuntament de Terrassa pel Dia de la Constitució, i demanem als nostres regidors de la coalició que tampoc ho facin. Pensem que el model d'estat sorgit de la transició espanyola ha fet fallida i ja no té legitimitat. El paper de les esquerres en aquests moments passa per impulsar un nou procés constituent, profundament democràtic i republicà, on es reconeguin i s'assegurin els drets socials i el dret a decidir del poble en tot allò que li afecti.\nPublicat per EUiA de Terrassa a 0:15


Subvencions per a projectes d'educaci� per al desenvolupament. Convocat�ria 2015\nS�n subvencions per donar suport a projectes d'educaci� per al desenvolupament impulsats per entitats catalanes, que es desenvolupin a Catalunya amb un focus local, nacional o internacional, i amb car�cter transformador i innovador per acarar el repte de construir una ciutadania global i compromesa des de l'arrelament nacional. M�s informaci�\nCondicions per sol�licitar-ho Qui se'n pot beneficiarA les organitzacions no governamentals de desenvolupament (ONGD), les organitzacions i moviments de dones i feministes, les universitats catalanes i centres de recerca adscrits a una universitat catalana i a les agrupacions de persones jur�diques sense personalitat jur�dica diferenciada.\nFer la sol�licitud On adre�ar-se per realitzar la sol�licitud Normativa aplicable RESOLUCI� PRE/1073/2015, de 21 de maig, per la qual s'aproven les bases reguladores generals per a la concessi� de subvencions destinades a donar suport a projectes de desenvolupament, educaci� per al desenvolupament i acci� humanit�ria amb un plantejament integrat d'enfocament de g�nere i basat en drets humans, d'acord amb el Pla director de cooperaci� al desenvolupament 2015-2018.\npublicat el �26/05/2015)\nRESOLUCI� PRE/1102/2015, de 26 de maig, per la qual s'aproven les bases reguladores espec�fiques de subvencions adre�ades a actors de cooperaci� catalans i dels pa�sos socis, per a la transformaci� social i se n'obre convocat�ria per a l'any 2015.\npublicat el �28/05/2015)\ndata actualitzaci� (10/03/2016)


Griñán es nega a declarar en la comissió d'investigació dels ERO impulsada pel PP al Senat - À Punt\nGriñán es nega a declarar en la comissió d'investigació dels ERO impulsada pel PP al Senat\nDiu que no vol perjudicar el seu dret de defensa en el judici i que l'han citat per la proximitat de les eleccions andaluses.\nL'expresident d'Andalusia José Antonio Griñán / Europa Press\n29 de novembre 2018 - 12:50\nL'expresident d'Andalusia José Antonio Griñán s'ha negat a declarar davant la comissió d'investigació del finançament dels partits polítics al Senat per no perjudicar el seu dret a la defensa en el judici dels ERO que se celebra a Sevilla.\nGriñán ha afegit que vol pensar que no se l'ha convocat perquè aquest diumenge 2 de desembre hi ha les eleccions a Andalusia, com també ha suggerit vetladament a preguntes dels periodistes a l'entrada al Senat.\nL'expresident andalús ha arribat puntual a la comissió i ha estat acompanyat tant pel portaveu del PSOE a la cambra alta, Ander Gil, com per senadors socialistes que també han entrat a la comissió per a fer costat a Griñán.\nLa comissió d'investigació l'ha impulsada el Grup Parlamentari Popular. La resta de grups van desmarcar-se perquè entenen que el PP l'ha activada per a contrarestar la comissió del Congrés sobre el finançament dels populars.


Ansu Fati, en arxiu | Europa Press\nSetién no ha confiat en Ansu Fati en el partit al Sánchez Pizjuán, després que fos clau en la victòria davant el Leganés\nUna d’aquelles coses típiques que es diuen en el món del futbol és que quan el partit està encallat, cal buscar unes cames fresques i amb ganes de córrer per revolucionar el partit. Allò que es coneix com a un revulsiu. Ansu Fati compleix amb aquestes característiques a la perfecció: és jove, és ràpid, té gol i està sempre molt motivat.\nEn el partit que el Barça ha empatat davant el Sevilla al Sánchez Pizuján, el jove davanter de la Masia ha començat el partit a la banqueta després d’haver estat titular al Camp Nou contra el Leganés. En el darrer duel, Ansu Fati havia aconseguit obrir la llauna amb un golàs i va ser clau per la victòria dels blaugrana.\nPer tot això, semblava que el davanter de 17 anys havia de ser el revulsiu perfecte. Després d’una bona primera meitat, els blaugrana s’han encallat a la segona i el partit demanava canvis. Lopetegui ha revolucionat la banqueta en diverses ocasions i gràcies a això el Sevilla ha anat aconseguint el domini de la pilota. En canvi, Setién només s’ha atrevit a fer tres dels cinc canvis possibles i tots ells d’home per home, de posició per posició.\nAnsu Fati, que s’ha escalfat durant molts minuts a la banda, ha vist com perdia l’oportunitat d’entrar després que Riqui Puig, ja a les acaballes del partit, fos l’únic escollit per esgotar la tercera finestra de canvis que hi ha en la nova normativa del futbol postpandèmia i la seva oportunitat d’allargar la ratxa golejadora i de bones ocasions s’ha esvaït.\nÉs difícil d’entendre per quins motius ha decidit el tècnic càntabre no posar un jugador jove, amb ganes de demostrar que és capaç de tot i amb la moral pels núvols quan el Barça necessitava, justament, això. Ni més ni menys. En comptes d’ell, Luis Suárez, que tot just ve de recuperar-se d’una lesió de llarga durada, ha completat els 90 minuts. Sí, al final del partit ja no podia dir ni fava.\nProbablement se’ns escapa alguna cosa. És cert que Setién va reconèixer que Ansu Fati tenia algunes molèsties en acabar el partit del Leganés, però si estava a la convocatòria, representa que tenia possibilitats de jugar. Si en un partit encallat, aturat, amb manca de profunditat, el tècnic del Barça no aposta per ell -i més quan venia de menjar-se el món al Camp Nou- no s’entén què fa aquest noi a la banqueta blaugrana.


Xerrada "La llengua pròpia de les I. Balears per a la cohesió social", a càrrec de Mahécor Mbengue.\nAvui els alumnes de 1r i 2n d'ESPA han assistit a la interessant xerrada d'en Mahécor Mbengue, llicenciat en història, representant de l'Associació de senegalesos i membre de l'Obra Cultural Balear.\nEn Mahécor ens ha explicat la seua experiència migratòria fins arribar a Mallorca i ens ha dit que conèixer la cultura i la llengua d'un lloc és una manera de demostrar l'estima cap a la pròpia cultura i també una oportunitat per donar-la a conèixer.\nGràcies, Mahécor, per les teues paraules!\nPublicat per Anna Tur a 22:22 Cap comentari:\nEtiquetes de comentaris: 1r ESPA, 2n ESPA, Activitats Extraescolars, català\nClub de lectura: El domini dels diumenges (Carles Torres)\nAvui hem passat una estona molt agradable amb en Carles Torres comentant el seu llibre de relats breus "El domini dels diumenges". Gràcies, Carles, per fer possible aquesta trobada amb els lectors!\nEtiquetes de comentaris: 3r ESPA, Activitats Extraescolars, català, club lectura\nEl grup d'Ensenyament Inicials de Vila va viure intensament la Diada de Sant Jordi!\nAquí teniu unes imatges de les activitats que van realitzar el Dia del llibre i la Rosa.\nVan passejar per les parades de llibres i roses de Vara de Rey.\nVan visitar la biblioteca municial de Can Ventosa, de la qual ja tenen el carnet perquè se'n van fer socis i sòcies.\nA classe van elaborar aquests punts de llibre tan polits.\nGràcies a tots per la vostra participació al certamen literari de Sant Jordi.\nEtiquetes de comentaris: Activitats Extraescolars, Ensenyaments inicials, Sant Jordi\nTextos guanyadors Certamen literari Sant Jordi 2018\nAquí podeu llegir les textos guanyadors del certamen literari d'enguany: (Clicau sobre les llengües per accedir als textos)\nCATALÀ (1r i 2n premi)\nCASTELLÀ (1r i 2n premi)\nANGLÈS (1r i 2n premi)\nEl grup d'alfabetització de matí de Vila va rebre una menció especial pel seu treball sobre la HARIRA, la sopa que es prepara durant el Ramadà per trencar el dejú del dia.\nPublicat per Anna Tur a 9:55 Cap comentari:\nEtiquetes de comentaris: Activitats Extraescolars, anglès, castellà, català, Concurs literari, Sant Jordi\nXerrada "La llengua pròpia de les I. Balears per a...\nClub de lectura: El domini dels diumenges (Carles ...\nEl grup d'Ensenyament Inicials de Vila va viure in...


15 gener 2021 22:51\nTemes del dia #llenguacatalana#dretslingüístics#vacuna#Covid19#Campos#dones#JuanCarlosI#14F#Covid-19#feixismeEspanyolista#Plataformaperlallengua#discriminaciólingüística#Palma#explotaciólaboral#TràficdePersones#ApropaCultura#Formentera#UCI#ReciprocitatAra\nFerran Aguiló | 03 juliol 2009\nComenç a creure que la Moncloa utilitza el pensament més tradicional, que encara és viu en l'imaginari col·lectiu, per amagar les servituds impossibles d'un govern democràtic; d'esquerres, per a més conya. Així, tria icones mediàtiques, com Antonio Banderas, que serien la versió moderna de les "tonadilleras" i els toreros, o rics de tota la vida, com els March, a inventari d'exemples de l'aplicació igualitària de la llei. No veurem ZP moure un dit perquè el Suprem privatitzi a favor dels Vergues el camí de Ternelles i, potser, aprofitarà fer-se una foto al costat del marit de Melanie Griffith per fer sabedor que Marbella no és territori comanxe sinó part de l'Espanya constitucional que no arriba a la Costa dels Pins.\nPerquè el poder, malgrat els estereotips popularment més acceptats, ja no són ni els terratinents ni els toreros, sinó aquells que trafiquen amb informació, especulen amb la veritat i que poden remoure i atiar els calius de l'odi amb més facilitat. Potser la llei és més igual per a molts, però encara no ho és per a tots, per molt màrqueting que hi posin.\nPer Robbie, fa mes de 11 anys\nTan punyent com sempre, ficant el dit a la nafra. En Pere Jeta és intocable; en ZP, que és un concagat, no farà res.\nLaporta i Font, units fent força\nEl Futbol Club Barcelona és l'organisme català amb més projecció al Món. Es calcula que té uns 400 milions de seguidors a tot el Planeta i un impacte sobre molta més gent encara.\nEls jugadors del Barça són icones mundials i el president del club és molt més conegut que el president de la Generalitat, el batle de Barcelona i, de fet, molt més conegut que qualsevol president de qualsevol institució europea.\nDemana a un guarda de l'hospital Mateu Orfila la targeta per accedir a l'habitació d'una familiar i li responen: «castellano!»\nL'impulsor de la manifestació contra les mesures sanitàries és un espanyolista d'ultradreta, negacionista de la pandèmia, dels drets de les dones i de la unitat del català\nASM: «Mentre el Govern no expliqui que les Balears tenen la caixa buida per l’espoli fiscal de l’Estat, l’extrema dreta manipularà i utilitzarà la indignació dels treballadors»\nLa pífia dels ideòlegs del nou sistema moneder de la Targeta Intermodal\nTensa situació dels manifestants de la restauració davant el Parlament: llancen petards contra la policia\nCentenars de persones es manifesten davant el Consolat tot i la desautorització sanitària\nLes Balears registren 715 contagis per Covid-19 en 24 hores\nS'Altra Música llança una campanya de micromecenatge per fer realitat la nova revista musical\nUn estudi demostra que 3 de cada 4 contagis no es produeixen en trobades socials\nProhibeixen a una periodista d'IB3 ser presentada en un col·loqui com a tal\nVidal reclama la compareixença d'Escrivà, Maroto i Illa davant la «desastrosa situació sanitària i econòmica de les Balears»


El parc Central quedarà obert aquesta setmana després de 9 anys i 8 mesos d'obres - Diari de Girona\nEl parc Central quedarà obert aquesta setmana després de 9 anys i 8 mesos d'obres\nAdif ja ha enllestit els treballs i l'Ajuntament recepcionarà l'obra possiblement avui, coincindint amb la visita del secretari d'Estat d'Infraestructures · Enric Millo havia anunciat el 21 de febrer que les tanques es traurien, com a màxim, el 21 de març\ntapi carreras girona 20.03.2018 | 19:15\nLa zona sud del parc Central està a punt per obrir aquesta mateixa setmana. aniol resclosa\nTot apunta que aquesta setmana sí. Que les tanques desapareixeran del parc Central després de molt temps. De molta espera i paciència dels veïns de sant Narcís. Aquest diumenge s'han complert 9 anys i 8 mesos de l'inici dels treballs de l'aparició de les primeres tanques, grues i camions. Del sorolls, la pols i els canvis de circulació. Aquest diumenge ha fet 3.634 dies. Un temps amb treballs interromputs durant diferents períodes però, de tota manera, sense parc. Presumiblement avui l'Ajuntament recepcionarà -donarà per bones- les obres coincidint amb la visita a Girona del secretari d'Estat d'Infraestructures, Transport i Habitatge, Julio Gómez-Pomar.\nL'últim cronograma presentat pel Ministeri de Foment i per Adif preveia que les tasques conclourien a finals de l'any 2017. No va ser així. Era un nou incompliment que s'acumulava a la multitud de promeses fetes en el passat. Fa quasi un mes, el 21 de febrer, el delegat del Govern central a Catalunya, Enric Millo, feia una ràpida visita d'obres i assegurava davant dels periodistes que «en un mes» estarien acabats els treballs. «Si avui som 21 de febrer, el 21 de març segur que hauran acabat», va afirmar. I va subratllar que abans de Setmana Santa, el parc estarà obert a la ciutadania. I tot apunta que així serà. Probablement un dia abans O, si més no, al llarg d'aquesta setmana.\nLa zona nord del parc Central - entre l'estació i la plaça Joan Brossa-, es va obrir ja fa uns mesos. Ha quedat un espai amb diferents desnivells, molt pavimentat i esglaonat, amb poca vegetació i un tros molt ampli per a taxis. La zona sud –entre l'estació i la plaça d'Europa–, ha quedat molt més àmplia. Hi ha dibuixats, en un sol nivell, camins pavimentats en diagonal envoltats per espais on haurà de créixer la gespa. En tot plegat, en aquesta actuació Adif hi ha invertit quasi 1,7 milions d'euros, en uns treballs desenvolupats en una superfície de 2,5 hectàrees.\nNomés quedaran tres actuacions en tres llocs concrets, dues de les quals corresponen a l'Ajuntament. Per una banda, la col·locació de la marquesina al punt on antigament hi havia el denominat finger, que uneix l'estació de la Renfe amb la del TAV. També la col·locació de l'escultura a tocar de la plaça d'Europa, on havia estat instal·lada fins abans de les obres.\nL'única tasca d'Adif pendent al parc Central és a l'entorn de la sortida d'autobusos, on encara es mantindran tanques. Aquí, els veïns han d'acabar de decidir quins elements hi volen. Sobre la taula hi ha diverses opcions, algunes de les quals esportives.


FGC finalitza les obres d’estabilització del talús de l’estació de Valldoreix | De Valldoreix\nPublicat Per: Noticies Externeson: Dimarts,8 setembre , 2020 No hi ha comentaris\nFerrocarrils de la Generalitat ha finalitzat les obres d’estabilització del talús de l’avinguda Villadelprat, el tram comprès entre l’estació de Valldoreix i el pont ferroviari del carrer Espígol. Unes actuacions per fixar les terres de desnivell entre les vies i l’avinguda que s’han dut a terme durant els mesos d’estiu.\nEls treballs s’han centrat a dignificar l’espai, molt degradat i amb perill de caiguda d’arbres, amb la construcció d’un mur de contenció de pedres que impedeix que la terra del talús arribi a la vorera. També s’ha implementat una geomalla que aferma el terreny.\nAixí doncs, ara només quedarà pendent la plantació d’una nova estesa vegetal sobre la geomalla que acabarà de consolidar el pendent.\nLlegeix la notícia sencera a Nació Digital: FGC finalitza les obres d’estabilització del talús de l’estació de Valldoreix\nAcabades les obres del talús a l’estació de Valldoreix


Identifiquen una proteïna fonamental per garantir la regeneració del fetge\nUna de les operacions d'implant de marcapassos diafragmàtics a l'Institut Guttmann\nUn estudi de la UB i l’IDIBAPS ha descrit per primera vegada in vivo la funció de l'Annexina A6\nInvestigadors de la Facultat de Medicina i Ciències de la Salut de la Universitat de Barcelona i del Centre de Recerca Biomèdica CELLEX, en col·laboració amb científics de la Universitat de Sydney, la Universitat de Londres i l’Institut de Recerca Sant Joan de Déu, han identificat en un estudi amb ratolins una proteïna que és fonamental per garantir la recuperació i regeneració adequades després de la cirurgia hepàtica o del trasplantament de fetge. El treball, liderat pels professors del Departament de Biomedicina Carles Rentero i Carles Enrich, ha demostrat que la regeneració del fetge després d’una resecció -operació que consisteix a treure una part de l’òrgan- no es produïa en ratolins sense la proteïna Annexina A6. Aquests resultats, publicats a la revista Hepatology, podrien tenir implicacions en l’estratègia terapèutica futura per abordar el dany hepàtic.\nEls autors han assenyalat que la investigació és «altament rellevant» per al nombre creixent de pacients que pateixen trastorns hepàtics greus a tot el món. Per a aquestes patologies, l’única cura és un trasplantament de fetge, generalment parcial, i que després l’òrgan es reconstrueixi d’una manera completa i saludable. El fetge dels mamífers té una gran capacitat per regenerar-se després d’una resecció, un traumatisme o una intoxicació però també en determinades situacions fisiològiques, com l’embaràs o la lactància. Aquesta característica del fetge és la base de l’èxit del trasplantament a partir de donant viu.\nEn aquest estudi, els investigadors han estudiat en ratolins la funció d’AnxA6, una de les proteïnes més abundants del fetge. «Es tracta del primer estudi que identifica la funció d’aquesta proteïna al fetge in vivo, ja que es coneix molt poc la seva funció tant en processos fisiològics com de malaltia», explica Carles Enrich. Els resultats mostren com la regeneració d’aquest òrgan després de la resecció hepàtica no es produïa en ratolins sense aquesta proteïna, fet que provocava la mort dels animals. Això es va associar amb una caiguda irreversible dels nivells de glucosa en sang, un element fonamental en el funcionament hepàtic. «Per reconstruir un fetge sa després d’una resecció, procés denominat regeneració hepàtica, el romanent de l’òrgan ha d’assumir les moltes funcions crítiques que té, com per exemple mantenir els nivells de glucosa a la sang entre els àpats. Perquè tingui lloc aquesta regeneració, el múscul ha de descompondre proteïnes per proporcionar els seus constituents bàsics, els aminoàcids, de manera que les cèl·lules del fetge puguin captar i utilitzar aquestes molècules per elaborar glucosa», explica Carles Rentero.\nEn aquest sentit, els investigadors van descobrir que els ratolins sense AnxA6 no tenien unes molècules bàsiques per engegar l’elaboració de glucosa. «L’estudi mostra que els transportadors SNAT4, unes proteïnes de la membrana cel·lular encarregades de captar aminoàcids, no apareixen a la superfície de les cèl·lules del fetge d’aquets ratolins, cosa que impossibilita la captació d’aminoàcids fonamentals com l’alanina de la sang, i per tant la producció de glucosa», detalla Carles Enrich. «Sorprenentment —continua l’investigador—, la reinserció al fetge d’AnxA6mitjançant teràpia gènica o l’aportació de glucosa a la beguda dels ratolins després de la cirurgia va restablir la supervivència d’aquests animals».\nSegons els investigadors, aquests resultats obren tot un ventall de possibilitats al voltant de si l’AnxA6 o la glucosa en sang poden tenir un paper en la millora de la regeneració del fetge i en l’alleugeriment de la insuficiència hepàtica en diferents condicions patològiques. «Aquest treball podria tenir a la llarga un impacte clínic, ja que podria canviar els protocols mèdics d’actuació durant un procés de dany hepàtic. No obstant això, encara és molt especulatiu i, ara mateix, no és més que una possibilitat que s’hauria d’investigar», explica Carles Rentero. Aquesta publicació és la culminació de set anys de recerca i d’una estreta col·laboració al llarg de més de vint anys.


Punt de vista: Quarter d'hivern\nSanta Quitèria ha dit...\nels indígenes es pregunten si després del meu Sant, el tinent de les planures podrà "APARCAR" el tema...... :)\nEls de la meva quinta fa més de seixanta anys, veiem totes les pelis de romans.\n14 d’abril de 2011 a les 23:29\naquest relat ha estat creat abans o després de la missiva del César del Paulau de la planura de "campanya neta"?\n15 d’abril de 2011 a les 21:35\nJosep M Montane ha dit...\nSt Feliu del Racó\n17 d’abril de 2011 a les 19:59\n"Qui no té feina, el gat pentina" Frase feta catalana universal i atemporal.\nPaquita, sap distingir vostè les "churras de las merinas"?\n18 d’abril de 2011 a les 11:24\ndoncs miri Sr. Canalís, jo no, i dubto que vostè si les sàpiga distingir. D' estar així, enhorabona!. Amb una mica d' esforç segur que arriba a entendre el que vull dir...Per cert, veig força diferèncie entre la qualitat del relat i les resposta, què potser s' han menjar els lleons el seu apuntador?\n19 d’abril de 2011 a les 21:26\nLamento haver baixat el nivell dels meus comentaris.\nÉs que el "negre" que em fa els escrits tenia vacances de setmana santa. No pateixi però, que aviat tornarà ;-)


El Brèxit del PSC\nMadrid. Dijous, 27 d'octubre de 2016\nLa relació del PSC amb el PSOE s'assembla molt a la que durant dècades va mantenir el Regne Unit amb la Unió Europea. Indubtablement, formava part del club: de fet, sempre en va ser un dels membres amb més pes. Un pes que va utilitzar sempre a fons per intervenir i condicionar les decisions col·lectives.\nPerò alhora, aquesta pertinença va estar acompanyada d'un règim d'excepcionalitat permanent. Els britànics sempre tenien un peu a dins i un altre fora de la UE. Eren imprescindibles per decidir però mai no van renunciar al fet diferencial, la qual cosa els permetia gaudir del millor dels dos mons: exercien a fons els drets com a membres rellevants, però practicaven un compromís selectiu respecte a les obligacions; i sens dubte, defensaven amb ungles i dents la seva sobirania en les matèries que afectaven la seva política domèstica.\nDurant molt temps aquesta va ser una situació consentida per ambdues parts, perquè els beneficis mutus compensaven. Europa necessitava la Gran Bretanya, encara que fos amb un vestit a la seva mida, i la Gran Bretanya es beneficiava de la presència a Europa, sobretot mentre li permetessin pesar com tots (més que la majoria, de fet) a l'hora de decidir però ser un cas a banda a l'hora de compartir-ne les càrregues.\nEl que ha fet el consell nacional del PSC equival, a la pràctica, al que van fer els britànics el 23 de juny\nSalvant totes les distàncies entre els respectius contextos, apliquin aquest esquema al model PSOE-PSC i comprovaran que les similituds són grans i nombroses. I entendran també per què opino que el que va fer ahir el consell nacional del PSC equival, a la pràctica, al que van fer els britànics el 23 de juny.\nEl PSC ha desconnectat objectivament i per la via dels fets el vincle orgànic amb el PSOE. L'únic que aquest pot fer davant d'aquesta decisió unilateral és prendre'n nota i, com en el cas de la Gran Bretanya amb Europa, negociar un nou estatus que preservi al màxim els llaços d'amistat i col·laboració entre ambdues entitats.\nEl PSC podia haver reunit el consell nacional abans que el comitè federal del PSOE, fixar-hi la posició sobre la investidura i plantejar-la allà. També podia haver atès el suggeriment d'alguns destacats dirigents, com Antonio Balmón i José Zaragoza, que van plantejar que, ja que la decisió del PSC ja estava presa al marge del que es decidís en el comitè federal, el més enraonat i lleial era renunciar a participar en una votació el resultat de la qual no estaven disposats a acceptar.\nEn comptes d'això, es va fer el pitjor. Els socialistes catalans es van plantar a Madrid, van participar en el debat com tots els altres, van exercir-hi el seu dret a vot com tots els altres i no es van privar de fer saber a tots els altres que el que allà es decidís els importava un rave perquè ells farien el que ja tenien decidit fer. Convocar el consell nacional 24 hores després del comitè federal amb l'exclusiu propòsit d'exhibir el desacatament afegeix al greuge un element addicional de provocació.\nConvocar el consell nacional 24 hores després del comitè federal amb l'exclusiu propòsit d'exhibir el desacatament afegeix al greuge un element addicional de provocació\nSom davant d'un model probablement únic al món: un partit al qual se li permet intervenir en les decisions d'un altre però no es deixa intervenir en les seves pròpies. Es coneixen molts casos d'aliances polítiques estretes, duradores i productives entre partits diferents que comparteixen ideologia i projecte polític; però no crec que hi hagi exemples d'una relació orgànica tan confusa, asimètrica i potencialment conflictiva com aquesta.\nEl cas és que, en termes polítics, l'associació entre els socialistes catalans i els de la resta d'Espanya ha estat un èxit indiscutible. Si en el seu dia s'hagués optat per convertir el PSC en una mera federació del PSOE, el socialisme a Catalunya mai no hauria arribat a obtenir l'espai i el paper decisiu que va assolir i va mantenir durant dècades. I sense una "pota catalana" tan potent com el PSC, el PSOE mai no hauria assolit les majories que li han permès ser el partit més important de la nostra democràcia. Tant de bo la dreta espanyola hagués tingut la visió que van tenir els socialistes en aquell període fundacional i hagués existit un PSC de dretes: potser ara estaríem tots, Catalunya i Espanya, en una altra situació.\nLa unió política entre el PSOE i el PSC és un tresor que cal preservar tant sí com no. És una fórmula excel·lent i productiva. Si hi ha una cosa que aquests dos partits no poden permetre's, és competir entre ells. És impossible que el PSOE guanyi unes eleccions a Espanya sense un gran suport a Catalunya, i és impossible que el PSC torni a ser una força competitiva a Catalunya sense l'arrossegament de la referència PSOE.\nPerò l'única manera de preservar aquesta unió política és aclarir d'una vegada el que més l'enterboleix: una relació orgànica incomprensible i insostenible.\nAixò havia d'esclatar algun dia. I naturalment, ha succeït en el moment de màxima debilitat de tots dos partits. El PSOE guanyador i segur de si mateix mai no s'hauria vist en la situació d'haver de permetre un govern del PP per salvar-se d'una catàstrofe encara més gran. I el que ha fet el PSC només s'entén després d'haver-se convertit en una força política marginal sense expectativa de governar o de recuperar la condició majoritària.\nImaginem que aquesta mateixa disjuntiva s'hagués plantejat a Espanya amb un president socialista en la Generalitat. Els asseguro que les coses haurien estat molt diferents.\nPosats a imaginar, suposem que en aquest moment la secretaria general del PSOE l'ocupés un membre del PSC. Carme Chacón, sense anar més lluny: va estar a punt de passar. Què hauria de fer aquesta secretària general davant d'una "doble decisió" contradictòria entre el partit al qual pertany i el partit que dirigeix? A quina disciplina es deuria? Com hauria de votar si fos diputada?\nL'única manera d'evitar la voladura de la llar conjugal és que PSOE i PSC dormin en habitacions separades\nEl PSC i el PSOE són dos partits diferents, i està bé que sigui així. Són un matrimoni polític que de cap manera no s'hauria de dissoldre. Però l'única manera d'evitar la voladura de la llar conjugal és que dormin en habitacions separades. Convivència, però cadascú en el seu espai.\nPot ser que aquesta crisi serveixi per fer avui el que s'hauria d'haver fet molt abans. Preservar l'important, que és la unitat política: mantenir polítiques comunes, pactar la gestió de les diferències, compartir idees i programes i aparèixer davant dels votants com una sola oferta electoral: PSOE a Espanya, PSC a Catalunya.\nA partir d'allà, adaptar la relació orgànica a la realitat. Ser dos partits diferents i sobirans significa que cadascun té els seus òrgans de direcció, els seus congressos, els seus censos, les seves finances i els seus àmbits de decisió perfectament delimitats.\nLa presència amb veu i vot del PSC als òrgans de direcció del PSOE s'ha fet impossible i insuportable\nÉs igual qui va començar primer. El cert és que, després del que succeirà diumenge al Congrés, la presència amb veu i vot del PSC als òrgans de direcció del PSOE s'haurà fet impossible i insuportable per als qui sí que es consideren vinculats per les decisions d'aquests òrgans.\nAra només es pot esperar que les dues parts tinguin la intel·ligència de gestionar aquesta nova realitat sense posar en perill una societat política que, fins i tot en temps de vaques magres, continua sent imprescindible per a Espanya, per a Catalunya i per al socialisme.\nEl cortesà ballaruc Enric Vila\nBye, Bye señor Varela..el Psc puede volver a ser libre y sus barones no governarán...a menos que se plieguen aún más al PP.\nA veure, parlem clar d'una punyetera vegada: a quí li importa què facin el PSC i el PSOE? El PSC feia ja temps que anava despullat, i ara s'ha despullat el PSOE. I la visió del que amagava la roba, de la mentida i la hipocresia és corprenedora. Per tant a quí li importa què facin el PSC i el PSOE? Per als catalans formen part del passat, igual que el PP. I si els espanyols no estiguessin manipulats informativament, també els jubilarien.\nEl PSC no va fer abans el seu congrés per a no forçar el del PSOE i amb l'esperança que el PSOE acceptés una abstenció de només 11 diputats o inclús la llibertat de vot. El PSOE ha expulsat el PSC amb la seva intransigència mesetària.\nNo veig en qué és imprescindible el PSC, menys encara si pretén seguir vinculat al que ha quedat del PSOE després de la voladura descontrolada de Sánchez i el menyspreu a la seva propia militància. A Catalunya tenim suficients alternatives per que trobin el seu lloc polític els que es considerin "socialistes" o "socialdemócrates", si aquestes etiquetes segueixen sent vàlides a aquestes alçades del segle XXI.


Els hipotecats van ser els que més van estalviar durant la crisi - À Punt\nDavant de la incertesa laboral, les famílies amb préstecs hipotecaris van reduir la despesa, segons un estudi del Banc d’Espanya.\nLes obligacions de les hipoteques van provocar un augment de l'estalvi durant la crisi / Europa Press\nEls propietaris d'un habitatge amb hipoteca van ser dels que més van estalviar durant la crisi econòmica, entre 2007 i 2013, segons les dades del Banc d’Espanya. Posteriorment, quan es va iniciar la recuperació econòmica, de 2013 a 2016, l’índex d’estalvi es va reduir en dos punts.\nAquesta dada evidencia la preocupació dels usuaris espanyols. Els propietaris amb deutes hipotecaris pendents van suposar el 68% de l'augment de l’estalvi durant els anys de recessió econòmica, mentre que els usuaris sense préstecs o que vivien de lloguer van dedicar menor import a l’estalvi. El Banc d’Espanya ha arribat a aquesta conclusió després d’analitzar les contribucions de diversos grups de població a l'augment de la taxa d'estalvi durant la crisi, atenent el règim de tinença d'habitatge.\nD’acord amb el banc central nacional, els clients hipotecats, davant del risc d’una possible caiguda de la renda, que impedira el pagament de la hipoteca, “van ajustar proporcionalment més la seua despesa que la resta de llars”. Pel que fa a la franja d’edat, l’estalvi va ser més acusat entre les generacions que tenien menys de 45 anys en 2007 (80%), que van tindre també algun pes en la caiguda de l'estalvi entre 2013 i 2016 (un 20%), segons recull l’article publicat aquest dilluns pel Banc d’Espanya.\nReflex de la inestabilitat laboral\nD’altra banda, el text apunta al tipus de contracte laboral com una de les majors incerteses dels clients que abonaven una hipoteca. En aquest sentit, els treballadors amb un contracte temporal, amb majors possibilitats de ser acomiadats, reflectien aquesta situació en l’estalvi.\nConcretament, en funció de les dades del Banc d’Espanya, els treballadors hipotecats, en acostar-se a la fi del contracte temporal, reduïen les seues despeses fins un 8% dos trimestres abans de la conversió, mentre que les incrementaven un 23% entre aquest moment i el trimestre en el qual el contracte es va convertir en indefinit.\nNo obstant això, durant la crisi, l'estalvi per un motiu de precaució es va observar fins i tot entre els treballadors amb contracte indefinit.\nLa taxa d'estalvi de les famílies va augmentar des del 5,6% de la renda disponible en 2007 fins a l’11,3% en 2009 per a mantindre’s entorn del 10% en 2010 i 2011, quan va començar a caure fins al 5,9% de tancament de 2018, afegeix l'estudi.


Entrevista a Francesc Monfort, candidat a l’alcaldia de Vilafranca per Compromís | DiaDia\nInici Eleccions Municipals Entrevista a Francesc Monfort, candidat a l’alcaldia de Vilafranca per Compromís\nEntrevista a Francesc Monfort, candidat a l’alcaldia de Vilafranca per Compromís\nEl candidat per Compromís ressalta la implicació de la seua agrupació en els assoliments dels últims quatre anys i aposta per la creació de serveis i infraestructures per a revertir la despoblació\n-Balanç de la present legislatura amb PSOE al capdavant del consistori municipal\nEl balanç de la legislatura té diferents valoracions. Si tenim en compte les fites aconseguides ha sigut molt positiva. M’explique, s’ha aconseguit tindre operativa la SAMU 24 hores, s’han completat totes les places de la residència de majors i la posada en marxa del centre de dia, s’ha perforat un nou pou per al subministrament d’aigua, està acabant-se un col·lector per a pluvials molt necessari i també s’està executant un ambiciós pla de millora de la xarxa elèctrica. Que aquestes fites siguen ja una realitat és gràcies al recolzament de les diferents administracions valencianes. Les regides per Compromís han sigut capitals, tant Marzà, Climent com Oltra han sigut totalment receptius amb nosaltres.\nEl punt més negatiu de la legislatura ha sigut la transparència i la participació. Pensem que la transparència tant en la web, la TV, la ràdio i altres mitjans als quals l’ajuntament subvenciona no és representativa de la realitat del poble, pel fet que amaga informació rellevant. Respecte a la manera de treballar en el municipi, pensem que cal modificar la relació de la junta de govern, i la figura de l’alcalde en particular, cap a la resta de regidors/as de la corporació. Les regidores i els regidors han d’estar informats del dia a dia del municipi. Per solucionar aquesta situació nosaltres proposem una junta de govern representativa de tots els grups municipals. L’altre motiu de discrepància és el funcionament de les comissions informatives, les quals no han tingut el paper que les correspon, reflectir i posar en pràctica les diferents formes de pensar de tota la corporació.\n-Propostes de Compromís Vilafranca per als pròxims 4 anys.\nVolem deixar molt clar que prioritzarem absolutament la recuperació del teixit productiu. Cal diversificar-ho, ara és quasi dependent d’una sola empresa, a la qual cal donar suport tot el que es puga, com fins ara hem intentat fer. Pensem que si no tenim una bona base productiva, la resta d’empreses de serveis no seran viables. La nostra proposta passa per la construcció de locals comercials/industrials per part de l’ajuntament per a després llogar-los. L’actual polígon, encara que xicotet i mal situat, serà ell lloc on construir aquests locals. Si la demanda fóra important caldria estudiar una nova ubicació més accessible. La renovació de carrers i voreres, serà la nostra segona prioritat. Tenim en el programa moltes propostes, però volem deixar ben clar que la recuperació del teixit productiu tindrà la nostra prioritat. Per la qual cosa farem uns pressupostos que ho faciliten.\n-Valoració de la despoblació. Mesures i actuacions per a combatre-la.\nLa concentració de les infraestructures i serveis en la zona de la costa des de fa molts anys, ha fet que els pobles d’interior, parlem de Castelló, hagen tingut una baixada, per a mi quasi irreparable. Hospitals, polígons industrials, autopistes, universitat, seus administratives, etc, per a denominar les més representatives, han fet que la gent dels pobles, des de fa temps, ha decidit traslladar-se a la costa per a tindre millors oportunitats, paral·lelament la falta de les infraestructures necessàries ha fet que els pobles d’interior s’ofegaren progressivament. Les solucions passen per revertir aquesta situació fent que tant infraestructures com serveis públics tornen als pobles. Un exemple, amb l’actual tecnologia informàtica, des del lloc més apartat del món es pot treballar per a una administració, diguem provincial o autonòmica. Però sobretot que tinguen en compte a la gent dels pobles a l’hora de prendre decisions, cosa que ara no es fa.


Apartment Bagnes Bagnes Suïssa - Ofertes d'hotels amb els MILLORS DESCOMPTES EN LÍNIA\nMés informació sobre Apartment Bagnes\nTant si es tracta d'un viatge de plaer com si és de negocis, Apartment Bagnes és una elecció d'allotjament magnífica quan visiten Bagnes. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Apartment Bagnes és compromet a que la seva estada sigui el més còmoda possible. Mentres estan allotjats en aquestes meravelloses instal.lacions, els clients poden gaudir de habitació familiar, instal.lacions de barbacoa.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb balcó/terrassa, reproductor de DVD/CD, nevera, forn microones, renta vaixelles a cada habitació. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Apartment Bagnes no troba competidors en cap categoria.


setembre 2019 | Ficser Assessors\nL’alta fiscalitat dels autònoms\nautònomsPer Ficser 27 de setembre de 2019\nLa fiscalitat a la qual han de fer front els autònoms, és un dels obstacles més forts a l’hora d’emprendre. La Federació Nacional de Treballadors Autònoms (ATA) assenyala que “els autònoms estan sotmesos no només a una alta fiscalitat sinó també al que ella comporta des del punt de vista d’obligacions formals i tràmits, i…\nL’absentisme a les empreses\nEmpresesPer Ficser 24 de setembre de 2019\nL’evolució de l’entorn laboral intensifica el fenomen de l’absentisme. Cada dia a Espanya hi ha 263.000 persones que no van al seu lloc de treball malgrat no estar de baixa. La xifra, basada en un estudi de Randstad que fa referència a l’últim trimestre de 2018, suposa un problema per a la productivitat de les…\nLa incorporació de les xarxes 5G a les empreses\nEmpresesPer Ficser 20 de setembre de 2019\nRealitat virtual aplicada als despatxos, comunicacions en temps real i una intel·ligència artificial més precisa. Aquests, seran alguns dels canvis que provocarà la incorporació de les xarxes 5G a les empreses. La implantació del 5G suposarà un canvi significatiu per al sector legal: permetrà una velocitat de transmissió 100 vegades superior a l’actual, accelerarà el…\nEls guanys obtinguts en el joc s’han d’incloure en la declaració d’IRPF\nIRPFPer Ficser 18 de setembre de 2019\nEls guanys obtinguts en el joc, ja sigui presencialment en un casino o de forma online, s’han d’incloure en la declaració d’IRPF. En la declaració les pèrdues es poden compensar fins al límit dels beneficis aconseguits el mateix any. Ara, la justícia obre la porta al fet que els jugadors puguin a més deduir del…\nIPC mes d’agost\nIPCPer Ficser 16 de setembre de 2019\nLa taxa anual de l’IPC general al mes d’agost és del 0,3%, dues dècimes inferior a la registrada el mes anterior. Els grups amb més influència en la disminució de la taxa anual són: Habitatge; registra una variació del -3,3%. Això, és més d’un punt i mig per sota que el mes anterior, a conseqüència…


Premià de Dalt rebutja la sentència contra els presos independentistes – Premià de Dalt Mèdia\nEl dilluns 14 d’octubre Premià de Dalt va mostrar el seu rebuig a la sentència del procés que el Tribunal Suprem va donar a conèixer el mateix dilluns, que condemna a 100 anys de presó al Govern de Catalunya del 130è President de Catalunya, Carles Puigdemont, la presidenta del Parlament, Carme Forcadell i als líders socials Jordi Cuixart i Jordi Sànchez. Una concentració a la plaça de La Fàbrica, convocada per Òmnium Premià i l’ANC de Premià de Dalt, va reunir un nombrós grup de ciutadans per protestar contra aquesta dura sentència del procés. L’endemà, l’Ajuntament de Premià de Dalt va celebrar un Ple urgent i Extraordinari per a aprovar una moció conjunta de Junts per Premià de Dalt, ERC i La Crida de rebuig de la sentència del procés, durant una sessió a la que no hi van assistir els representants del PSC i Cs.\nDilluns 14 d’octubre, Òmnium Premià i l’ANC de Premià de Dalt van organitzar una nombrosa concentració a la Plaça de la Fàbrica per protestar contra aquesta dura sentència del procés. L’artista local Elisenda Sala va ser l’encarregada de llegir un manifest de denúncia cap a la sentència i a favor de la democràcia i la llibertat.\nLa indignació i el rebuig van ser força evidents entre tots els assistents a la concentració, que portaven les imatges dels presos polítics i exiliats, demanant la seva llibertat i mostrant un total desacord amb la sentència, que consideren un greu atemptat a la democràcia.\nPer altra banda, l’Ajuntament de Premià de Dalt va convocar un Ple urgent i Extraordinari , que es va celebrar el dimarts dia 15, seguint les directrius de l’Associació de Municipis per la Independència i l’Associació Catalana de Municipis. El ple va constar només d’una moció en resposta a la sentència del tribunal suprem i per demanar l’amnistia per a les persones preses polítiques i en defensa del dret a l’autodeterminació. La moció la van presentar de forma conjunta els grups municipals de Junts per Premià de Dalt, ERC i La Crida. El Ple es va celebrar amb l’absència dels dos regidors del partit des socialistes, així com el representant de Ciutadans.\nL’encarregat de llegir el contingut de la moció va ser el Regidor Carles Medina, portaveu de Junts per Premià de Dalt. Tot seguit van intervenir els portaveus dels tres grups polítics, Jaume Batlle de la Crida, Quim Fornés d’ERC i Carles Medina, de Junts. Tots ells van coincidir en la necessitat de retornar a la política, d’estar a l’alçada del moment excepcional que viu Catalunya i ser al carrer, i van reclamar la unitat davant l’atac a la democràcia que suposa la sentència del Tribunal Suprem.\nLa moció es va aprovar per unanimitat dels tres grups i en acabar el Ple, el nombrós públic assistent va intervenir amb crits de ‘llibertat’ i mostrant cartells amb el lema ‘Free tothom’.\nPrevious Premià de Dalt reivindica l’esperit d’unitat de l’1 d’Octubre\nNext Homenatge a la Gent Gran 209


El municipi acull accions en diferents espais com el mercat setmanal i la plaça Constitució amb motiu del 25N\nBenicàssim commemora hui el Dia Internacional de l'Eliminació de la Violència contra la Dona amb una sèrie d'accions conjuminant comerç, art i esport.\nLa jornada ha començat amb l'acció emmarcada en la campanya Tots els 25 són 25 de novembre “dirigida a la sensibilització social, per a prendre consciència de la xacra que suposa la violència exercida contra la dona i els seus fills i per a llançar un missatge a totes les víctimes que no estan soles”, ha comentat l'alcaldessa, Susana Marqués, qui ha afegit que “mes a mes des del 2017 Benicàssim mostra el seu compromís per l'erradicació de conductes de violència cap a les dones i els seus fills, per avançar cap a una societat més compromesa amb la igualtat i sobretot, el nostre esforç per promoure polítiques que garantisquen la continuïtat de les accions dirigides a l'eliminació de conductes discriminatòries mitjançant el reforç dels programes de prevenció i de lluita contra la violència de gènere”.\nPer a aquest mes, la campanya s'ha traslladat al mercat setmanal amb el repartiment d'unes borses commemoratives. Les escoles infantils municipals també participen de manera activa declarant-se punts segurs contra la violència i arribat el migdia, la plaça Constitució ha acollit l'acte institucional amb la lectura del manifest i que ha comptat amb la participació del teixit associatiu local. La regidora d'Igualtat, Vanessa Batalla, ha ratificat “el nostre compromís amb el Pacte d'Estat contra la violència de gènere i recordem la necessitat de continuar avançant en el seu desenvolupament”.\nA la vesprada, l'esport serà present en la programació de la mà de l'exhibició a càrrec del Club de Gimnàstica Artística Benicàssim en el poliesportiu municipal a les 18.30 hores i la Casa de la Cultura acollirà una xarrada en directe a través d'internet sobre violència de gènere, de les artistes Art Al Quadrat amb el Museu Picasso. A les 19.00 hores i en el Centre Cultural Melchor Zapata tindrà lloc la inauguració de ‘De cors, danses i desmemòria’ d’Art al Quadrat.\nA més de les activitats programades per a aquest dijous, dins de la programació pel 25N, la Sala Escena continua acollint l'exposició “Per Bruixa” d'Ana Beltrán Porcar, la rotonda de la Clau d'Europa i el Pont de Ferro estan il·luminats del color lila commemoratiu de la lluita contra la violència de gènere, a més del bancs situats en zones de calistenia, pintats de color lila i en els quals es pot llegir el missatge ‘No t'assegues a esperar. Contra la violència de gènere ACTUA, 016.\nFinalment, el Casal Jove participarà de manera activa en la programació d'Igualtat amb teatre i un concurs de Kahoot, entre altres activitats durant l'últim cap de setmana de novembre.


Els especialistes de l'IMO Grup Miranza responen els teus dubtes sobre salut ocular en el periode estival.\n1. Quins són els perills de la sobreexposició solar?\nUna exposició perllongada al sol sense la protecció adequada pot provocar problemes a la còrnia i la superfície ocular (pterigi, pingüècula o queratitis), així com malalties relacionades amb l'envelliment (DMAE o cataracta). Així mateix, pot implicar lesions més severes, com la fotoqueratitis (ferides a la còrnia que poden produir-se, per exemple, després de moltes hores de navegació al mar) o l'aparició de tumors palpebrals malignes o tumors de la conjuntiva, que s'originen pel dany acumulat al llarg dels anys per la radiació solar (mal actínic).\nCom es poden evitar?\nEvita l'exposició solar prolongada\nUtilitza ulleres de sol amb filtres homologats (per la CE)\nProtegeix-te amb gorres o barrets.\nAlerta! Mirar directament i de forma prolongada el sol pot provocar maculopatia fototòxica o solar al centre de la retina.\n2. Quins problemes oculars poden sorgir a l'aigua?\nL'aigua és una via d'entrada per a problemes potencialment greus, sobretot per als portadors de lents de contacte. Per això, "és clau evitar banyar-se amb lents de contacte i ser estrictes amb les mesures de desinfecció per prevenir infeccions o úlceres corneals, així com utilitzar ulleres de natació, que ens protegeixen del clor de les piscines i dels microorganismes que habiten en llacs o aigües estancades", explica la Dra. Miriam Barbany, oftalmòloga de l'IMO.\nNo et banyis amb lents de contacte\nUtilitza ulleres de protecció\nUtilitza ulleres de protecció Fes servir llàgrimes artificials si l'ull es resseca després del bany.\n3. És recomanable banyar-se després d'una cirurgia ocular?\nDepèn de la intervenció a què s’hagi sotmès el pacient. En funció d'això, haurà d'esperar més o menys temps, sempre sota la supervisió i recomanació del seu oftalmòleg. En aquest sentit, cal tenir en compte que les microferides per incisions quirúrgiques recents poden ser una altra porta d'entrada perquè entrin microorganismes nocius dins de l'ull i aquest fet pot causar infeccions oculars potencialment molt greus.\nNo utilitzar ulleres protectores a les piscines oa la platja pot ocasionar problemes de diversa índole a la superfície ocular\nA l'aigua es poden trobar paràsits o bacteris, com l’Acanthamoeba castellanii, que produeixen un tipus de queratitis infecciosa severa i que, en la majoria de casos, es deuen al mal ús de lents de contacte.\n4. Nens: què cal tenir en compte a l'estiu?\nConvé ser especialment previnguts amb l'impacte solar en els nens, ja que "és una edat clau per a la visió. El cristal·lí està en desenvolupament i no actua amb plena eficiència com a filtre protector i, per això, recomanem que els més petits facin servir ulleres de sol sempre que s’hagin d’exposar de manera prolongada al sol", afegeix la Dra. Barbany. En aquest sentit, cal adquirir les ulleres en centres especialitzats i vigilar la seva numeració (0-4), que ens informa sobre la categoria del filtre (basat en la llum visible de la lent). Per a dies d'ambient assolellat, els més aconsellables són els filtres 3 i 4, que permeten que entri només entre el 3 i el 8% de la llum.\nAixí mateix, cal extremar precaucions amb el clor de les piscines i la sal del mar, que poden irritar la superfície ocular i causar conjuntivitis irritativa (un problema molt habitual en aquestes edats).\n5. I quins són els símptomes per a acudir a l'oftalmòleg?\nAl final, els símptomes d'alerta que no convé deixar passar després d'un dia de platja o piscina són els següents: ull vermell, dolor ocular i pèrdua de visió. "Quan es presenta algun d'aquests tres símptomes, és important acudir a urgències per poder descartar una patologia ocular greu i poder iniciar el tractament pertinent com més aviat millor", conclou la Dra. Barbany.\nEls símptomes d'alerta després d'un dia de platja o piscina son: ullvermell , dolor ocular i pèrdua de visió.


INSTA finalitza la formació del programa d’acceleració empresarial “Camp Tgn Up” - INSTA\nAquesta setmana INSTA ha finalitzat les sessions formatives del programa d’acceleració empresarial “Camp Tgn Up”, impulsat per la Diputació de Tarragona amb l’objectiu d’afavorir el creixement i la consolidació d’empreses emergents de la demarcació.\nAl llarg d’aquests darrers mesos INSTA ha rebut formació en matèria d’ideació de projectes, metodologia lean startup, comptabilitat, finances, màrqueting, comunicació, ventes, presentacions en públic, entre d’altres. Les sessions alhora han servit per teixir xarxa entre diferents startups de la regió, on el coneixement de totes ha servit per a fer créixer tots i cada un dels projectes participants.\nUna de les idees desenvolupades per INSTA, al llarg del programa d’acceleració, ha estat com fomentar processos participatius de diàleg ambiental equitatiu. En aquest sentit, s’han identificat les mancances actuals en procediments de participació en matèria ambiental, alhora que s’han detectat les necessitats dels actors implicats en situacions de conflicte ambiental. A partir d’aquest treball, INSTA ha millorat les seves capacitats de gestió i mediació d’aquestes situacions i reforça la seva oferta a la comunitat per la gestió de conflictes ambientals.\nEn els properes setmanes, quan s’aixequi l’estat d’alarma sanitari, el programa entrarà en la seva fase final i INSTA comptarà amb una mentoria individualitzada per acabar de consolidar els coneixements adquirits i assolir els objectius d’acceleració proposats.


Fundació Rafael Campalans. El plebiscit contra el govern d'Artur Mas fa necessàries noves aliances\nArtur Mas va plantejar aquestes eleccions com un plebiscit sobre la independència i els ciutadans les han convertit en un plebiscit al seu govern. És sabut que, en un referèndum, els ciutadans mai responen a la pregunta que se'ls hi fa. Artur Mas va voler preguntar als catalans sobre la transició nacional cap a l'Estat propi i una majoria de ciutadans li han contestat que no confien en el seu govern. Per raons diverses, és cert, però no hi confien.\nI què li ha passat a l'esquerra? A l'esquerra federal que no és independentista, tot i assumir el dret a decidir? L'esquerra federal catalana ha tornat a perdre. Durant quasi 30 anys el PSC i el PSUC primer, el PSC i ICV després, van obtenir entre 45 i 55 diputats al Parlament, amb equilibris interns diversos: amb la desaparició del PSUC primer i amb el canvi liderat per Maragall després, el PSC va ocupar gairebé tot aquest espai; en moments de crisi del socialisme català i espanyol, ICV creixia amb força. Però aquesta pauta de comportament va canviar el 2010. Tant PSC com ICV van perdre i tots dos només van sumar 38 escons. Ara, ICV s'ha recuperat però només ha aconseguit 3 dels 8 escons que ha perdut el PSC i només sumarem 33 escons a la cambra catalana. Per tant, l'esquerra federal ha quedat debilitada, tot i obtenir 881.000 vots, 75.000 més que fa dos anys, però lluny encara del més de milió de vots que obtenia fins fa sis anys.\nPer tant, s'imposa repensar l'espai de l'esquerra catalana. D'entrada perquè ERC s'ha tornat a fer gran i el PSC s'ha fet petit. Per tant, ja no és possible pensar les relacions entre els tres partits com fa 4 o 6 anys. ERC i PSC avui representen una part gairebé igual dels ciutadans de Catalunya. El PSC amb una forta presència metropolitana, i ERC amb una forta presència a comarques, però també a la ciutat de Barcelona on, per primer cop, supera al PSC. Aquest equilibri entre PSC i ERC canvia el panorama polític del país. Perquè tots dos podrien aspirar a liderar la reconstrucció de l'esquerra catalana, o a pactar un nou govern amb Artur Mas.\n(Fotografia: Diari Ara, 26/11/2012)


Nou ciberatac arrasa internet, arriba petya - Compsaonline\nNou ciberatac arrasa internet, arriba…\nUn ciberatac similar a “WannaCry” afecta empreses d’arreu del món\nA Catalunya, un dels operadors del Port de Barcelona i la constructora Saint-Gobain han resultat afectats pel virus “Petya”, que ha inutilitzant els sistemes informàtics d’entitats crítiques a Ucraïna, Rússia i altres països\nUn ciberatac en marxa està afectant sistemes informàtics d’arreu del món. Aquest virus de tipus “ransomware” ha afectat i està afectant centenars d’empreses a tot el món a través d’un mecanisme de propagació similar al de WannaCry, ocorregut fa un mes i mig. Igual que “Wanna Cry”, aquest virus també demana 300 dòlars en bitcoins per poder desbloquejar l’ordinador i salvar el seu contingut.\nOn l’atac ha afectat amb més intensitat ha estat a Ucraïna: a més de desenes d’empreses, ha obligat a aturar el Banc Nacional, els sistemes informàtics dels seus aeroports, la companyia estatal d’energia Ukrenergo, el principal operador de telefonia fixa Ukrtelecom, el metro de Kíev i la xarxa informàtica del govern ucraïnès.\nRússia ha estat l’altre país on ha afectat força, tot i que sembla que amb molta menys intensitat. En altres països empreses com Mondelez, DLA Piper, la multinacional de publicitat britànica WPP, Nivea, la televisió holandesa RTV també han resultat afectades.\nEl nou ciberatac s’ha fet de manera més “professional”\nSegons els experts consultats fins ara pels mitjans de comunicació, sembla que el nou virus és una variant del “ransomware” programari segrestador- conegut com a Petya. Aquest virus es va detectar per primera vegada a principis de 2016, però en la versió que s’ha activat a partir de la una del migdia d’aquest dimarts, hora espanyola, està sent molt agressiu.\nEn tot cas, alguns experts asseguren que aquest atac s’ha fet d’una manera “més professional” que el de fa un mes i mig amb el WannaCry. També asseguren que aprofita les mateixes vulnerabilitats que el WannaCry, i els ha estranyat que hagi trobat encara tants ordinadors i sistemes vulnerables a les grans empreses i institucions afectades.\nSegons els experts, el Petya no encripta els arxius de l’ordinador, sinó que es limita a canviar l’índex del disc dur, i així impossibilita arribar a la informació. De tota manera els especialistes de Kaspersky, l’empresa russa que comercialitza un dels antivirus més coneguts, han dubtat que sigui una variant del Petya, i creuen més aviat que és un virus nou del tot.\nUna de les terminals del port ha quedat parada a causa del ciberatac. Segons ha pogut saber el 324.cat, els sistemes informàtics a Barcelona de la companyia danesa Maersk, matriu d’APM Terminals, han caigut a les quatre de la tarda i, com a mesura, no es deixen entrar més contenidors en la seva terminal del port\nA Espanya APM també gestiona els ports de València, Castelló, Algesires i Gijón, però aquesta aturada només ha obligat a tancar la terminal del port de Barcelona. Això ha suposat que unes 750 persones han hagut d’aturar l’activitat laboral, entre oficines, manteniment i estiba. A tot el món han hagut d’aturar 16 terminals de càrrega i descàrrega més, entre elles dues a Rotterdam, als Països Baixos.\nUna altra empresa amb activitat a Catalunya, la companyia multinacional francesa de materials de construcció Saint-Gobain, amb seu a Cornellà de Llobregat, també ha hagut d’interrompre la seva activitat per l’atac. Aquesta empresa ha estat amplament afectada a França i a altres països.\nAquest nou virus de tipus “ransomware” de moment està tenint força èxit i s’està propagant ràpidament dins dels sistemes informàtics de grans empreses. Una de les afectades és la petrolera russa més important, Rosneft. Aquesta empresa també ha informat via Twitter de l’afectació, i ha admès que l’atac podria arribar a tenir conseqüències força serioses, però que de moment no ha afectat les seves línies de producció\nLa petrolera russa Rosneft no ha estat l’única entitat d’aquest país afectada. Segons ha informat el banc central de Rússia, els sistemes informàtics d’alguns bancs russos han estat infectats per aquest virus.\nFont del article publicat: www.ccma.cat\nAnteriorPrevious post:Es filtra part del codi font de Windows 10SegüentNext post:CompsaOnline i Parentesi Estudi de Disseny finalitzen la pàgina web d’Arcusin


Carrer Edith Llaurador, 6\nBCIL (núm CPAA 41) 17/07/2002\nEdifici civil de planta rectangular amb baixos i pis.\nEl seu interès no recau tant en la construcció com en la decoració, que queda pràcticament concentrada a la façana. En primer lloc cal destacar un grup escultòric que corona el frontó de l'edifici, format per dos nois nus asseguts i acompanyats per alguns elements simbòlics típics del classicisme. Els murs són recoberts per alguns plafons esculpits que representen armes, banderes . cuirasses, etc., tot emmarcat amb garlandes i elements vegetals bastant recarregats i pròxims, pel que fa a l'estil, al classicisme francès.\nTots els símbols clàssics estan buits de significat i són purament decoratius. L'únic element que conserva el seu sentit heràldic és l'escut d'armes situat damunt la porta d'accés-\nAltres elements neoclàssics són les hídries que coronen tots els angles de l'edifici, i els guardapols o trencaaigües sostinguts per mènsules de les finestres de la planta baixa.\nL'interior està adequat com a restaurant i sales pròpies del club de Tennis o Nou Casino.\nEl conjunt està envoltat per un ampli jardí i queda dins el recinte de l'antiga masia de Can Marí.\nDins el recinte del Casino Nou trobem també la masia de Can Marí , esmentada ja al tombant de la primera centúria del segle XII en l'acta de consagració de la parròquia. La seva estructura és de planta baixa amb gran portal adovellat, pis i golfes i cobert amb teulada a doble vessant. Al primer pis hi ha pintures de Torres Clavé.\nL'edifici del Casino Nou de Tiana és una construcció de mitjan segle XIX de característiques que s'emmarquen dins del romanticisme neoclàssic propi del moment, estructurada en tres cossos, dels quals el cos central sobresurt respecte dels laterals. conjunt, de clara horitzontalitat, és de planta baixa i pis. Als cossos laterals l'estructura, perfectament simètrica, presenta dues obertures rectangulars a cadascun dels pisos. El cos central a la planta baixa presenta una portalada rectangular, flanquejada per plafons ornamentals als costats. Per sobre de la motllura que separa la planta baixa del pis superior trobem un timpà rodó amb escut heràldic i finestra al damunt, flanquejats per plafons ornamentals de banderes. Remata el conjunt una cornisa per damunt de la qual s'alça un capcer de perfil mixtilini amb un rellotge de sol al centre, coronat per dues escultures d'infants que es donen l'esquena .\nhttps://www.festacatalunya.cat/articles-mostra-6402-cat-casino_nou.htm http://www.poblesdecatalunya.cat/element.php?e=1957 Ajuntament de Tiana (2002). Catàleg del Patrimoni Arquitectònic i Ambiental de Tiana. Vol. 1. Tiana.


Mònica Codina diu que es pot despenalitzar l'avortament perquè vulnera els drets de les dones i que cal acabar amb la diferència de sous amb els homes - Poble Andorrà\nMònica Codina diu que es pot despenalitzar l’avortament perquè vulnera els drets de les dones i que cal acabar amb la diferència de sous amb els homes\nLa presidenta de l'Associació de Dones considera que es pot legalitzar l'avortament amb la signatura d'un sol copríncep, però hi ha d'haver voluntat institucional\nMònica Codina als Matins de la Nacional.\nLa nova presidenta de l’Associació de Dones d’Andorra (ADA) Mònica Codina ha exlicar que amb voluntat institucional es pot despenalitzar l’avortament en els tres supòsits bàsics. Alhora, Codina ressalta que des de l’ADA s’impulsaran accions per acabar amb la bretxa salarial. Codina assenyala que el punt de partida per a la despenalització de l’avortament en els tres supòsits bàsics passa perquè s’està vulnerant un dret fonamental de la dona, segons ATV.\nConsidera que cal aprofitar l’escletxa constitucional que s’ha obert per fer un pas endavant i que l’avortament es pot despenalitzar “amb la signatura d’un sol copríncep, però hi ha d’haver voluntat institucional”. Per a la presidenta la voluntat de les institucions “és el pas que falta i que han de fer els nostres polítics per fer un canvi i veure que la despenalització, almenys en els tres supòsits, hauria de ser una realitat”.\nL’Associació de Dones també vol acabar amb la diferència de salaris entre el que cobren els homes i les dones. Per poder demanar mesures per corregir el fet que les dones cobrin menys cal disposar de “dades fiables” i llavors poder establir polítiques per acabar amb el problema.\nPhillip Morris retira l'Iqos dels Estats Units per haver copiat patents i cal veure que passa a la resta de mercats com l'andorrà\nDiguim sra, un lloc de treball a Andorra a on una dona cobri menys que un home per realitzar el MATEIX treball en les MATEIXES condicions.\nTotalment d’acord, molt parlar sobre la bretxa salarial pero ningú aporta probes!!


HEM REBUT 813218 VISITES\nLa trobada futbolística que fem cada any per Nadal va ser, aquesta vegada, de rècord. De fet, vam haver d'improvisar una espècie de torneig amb semis i finals per a poder jugar tots una estona. Una mica més, i fem curt de cava. Sort que -per primer cop a la història- hi havia patates fregides d'aperitiu.\nLes fotos les podeu veure, com és habitual, a l'apartat d'Àlbums.\nDes de les pàgines d'aquesta web saludem tots els amics de Dissabtes de Futbol i els desitgem un feliç Any Nou, amb l'esperança que aquest 2011 que ara comença porti el màxim de coses bones.\nPer Cap d'Any, de futbol un bany\nAtenent les nombroses peticions que hem rebut, obrim una llista per a un partit aquest diumenge, l'endemà de Cap d'Any. Si us sembla bé, l'horari pot ser més o menys similar al que vam seguir el dia de Nadal.\nPer Nadal, matinal de futbol colossal\nJa tornem a tenir aquí la convocatòria del partit com cada 25 de desembre. Un cop acabada l'exhibició futbolística, hem previst una mica de cava per fer passar la set. Si us animeu, aquí mateix hi ha la llista d'inscripció per saber més o menys quants serem.\nLa colla dels dissabtes va creixent...\nSembla que hem deixat enrere definitivament els dissabtes en què ens quedàvem sense jugar el partit perquè no érem prou gent. És més: darrerament, inclús s´han hagut d'improvisar triangulars a fi i efecte que tothom que s'apunti a la llista tingui ocasió de lluir les seves habilitats futbolístiques.\nLa foto que veieu correspon a un d'aquests dies -concretament, dissabte passat- i hi podem veure, d'esquerra a dreta, drets: Alejandro, Albert Peña, Edu, "patriarca" Mingo, Santi, Albert Rediu, Joan Boada, Dani Baños i Cristian; ajupits: president Emili, Laiser, Milton, Sergio, Cesc Peña i Joan López.


DièDRic resumeix les responsabilitats de les empreses en matèria d'igualtat - FEGP\n17 de maig de 2022 17 de maig de 2022 SocisDeixa un comentari a DièDRic resumeix les responsabilitats de les empreses en matèria d’igualtat\nDolors Reviejo és Graduada Social, especialitzada en igualtat d’oportunitats en les organitzacions. Amb postgraus: Expert Universitari en Igualtat de Gènere i Oportunitats (Universitat Europea de l’Atlàntic), Tècniques d’Investigació Social (UAB) i Periodisme Digital: disseny i gestió de projectes a internet (UOC). Més de 20 anys d’experiència en la gestió i desenvolupament de RRHH i en projectes de formació en entorns industrials, tecnològics i de serveis. Actualment, com a Consultora d’Igualtat i RRHH, vinculada a projectes d’acompanyament d’empreses i els seus equips en els processos d’adaptació a entorns laborals\ncanviants; i en el desenvolupament i implantació de Plans d’Igualtat.\nAquestes són les obligacions en matèria d’igualtat.\nPROTOCOL PER A LA PREVENCIÓ I ACTUACIÓ DAVANT DE L’ASSETJAMENT SEXUAL I PER RAÓ DE SEXE, IDENTITAT I ORIENTACIÓ SEXUAL\nEl protocol de Prevenció de l’assetjament sexual i per raó de sexe és un document que té per objecte establir un procediment d’actuació en casos d’assetjament sexual, per raó de sexe, identitat i orientació sexual. A través del protocol, també s’estableixen una declaració d’intencions de tolerància zero davant l’assetjament i l’adopció de mesures (codis de bones pràctiques, accions formatives i campanyes informatives) per a facilitar l’erradicació d’aquest.\nQuines empreses estan obligadedes?\nTotes les empreses, independentment del nombre de persones que constitueixin la plantilla tenen l’obligatorietat de desenvolupar mesures d’actuació, protecció i prevenció de l’assetjament sexual i per raó de sexe. Normativa sobre l’assetjament sexual en el treball L’assetjament sexual i per raó de sexe, identitat i orientació sexual és tipificat com una conducta discriminatòria que queda expressament prohibida en la Llei orgànica 3/2007, de 22 de març, per a la igualtat efectiva de dones i homes.\nGlossari de termes i diferenciació conceptual.\nProcediment estandarditzat de denúncia d’assetjament\n– Llei orgànica 3/2007, de març, per a la igualtat efectiva de dones i homes\n– Reial decret llei 6/2019, d’1 de març, de mesures urgents per a la garantia de la igualtat de tracte i d’oportunitats entre dones i homes en el treball i l’ocupació\n– Reial Decret 902/2020, de 13 d’octubre, d’igualtat retributiva entre dones i homes\nRealitzar el registre retributiu obligatori per totes les Empreses, amb independència del nombre de persones treballadores.\nAgrupar les dades de la plantilla desagregades per sexes i realitzar el càlcul de la bretxa salarial a partir de les mitjanes i medianes\nRealitzar l’anàlisi dels resultats i elaboració de l’informe final, amb la justificació de la bretxa (obligatori en els casos que hi hagi una diferència superior al 25 % en les empreses de més de 50 treballadores i treballadors)\nRealitzar el document resum accessible per la inspecció de treball i la RLT, amb la informació de les mitjanes i medianes, els percentatges de la bretxa i les justificacions (obligatori en els casos que superi el 25% i en empreses de més de 50 treballadores i treballadors)\nEl Pla d’Igualtat és un document que recull la situació d’igualtat de l’empresa respecte a uns certs àmbits, així com les actuacions per a reduir la discriminació per gènere i/o fomentar la igualtat entre dones i homes.\nEmpreses de més de 50 persones en plantilla.\nAltres empreses: Les administracions públiques, les empreses de les quals el capital únic o majoritari sigui públic; les organitzacions on el conveni col·lectiu marqui aquesta obligació; i aquelles empreses que hagin estat sancionades per Inspecció de Treball, especialment després d’una denúncia per assetjament sexual o per raó de sexe/gènere.\nFASE 1 Compromís de la Direcció i constitució de la Comissió Negociadora\nFASE 2 Diagnosi: recull informació, anàlisi dades quantitatives i qualitatives dels diferents àmbits per conèixer el grau d’integració de la igualtat entre dones i homes a l’ Empresa\nFASE 3 Disseny del pla d’igualtat : objectius, planificació d’accions i establir indicadors de mesura i seguiment.\nFASE 4 Implantació: registre, comunicació i implantació del PI FASE 5 Seguiment i avaluació\nVALORACIÓ DE LLOCS DE TREBALL D’IGUAL VALOR\n“La valoració de llocs de treball té per objecte realitzar una estimació global de tots els factors que concorren o poden concórrer en un lloc de treball, tenint en compte la seva incidència i permetent l’assignació d’una puntuació o valor numèric a aquest. Els factors de valoració han de ser considerats de manera objectiva i han d’estar vinculats de manera necessària i estricta amb el desenvolupament de l’activitat laboral. .. referir-se a cadascuna de les tasques i funcions de cada lloc de treball de l’empresa, … i ser adequada al sector d’activitat, tipus d’organització de l’empresa …”\nEmpreses obligades a dur a terme un Pla d’Igualtat\nFASE 1 : Recollida informació i anàlisis\nFASE 2 : Definició del Sistema de valoració de llocs de treball d’igual valor\n“L’auditoria retributiva té per objecte obtenir la informació necessària per a comprovar si el sistema retributiu de l’empresa, de manera transversal i completa, compleix amb l’aplicació efectiva del principi d’igualtat entre dones i homes en matèria de retribució. Així mateix, haurà de permetre definir les necessitats per a evitar, corregir i prevenir els obstacles i dificultats existents o que poguessin produir-se per a garantir la igualtat retributiva, i assegurar la transparència i el seguiment d’aquest sistema retributiu”\nFASE 1 Diagnosi de la situació retributiva.\nFASE 2 Pla d’actuació o mesures correctores, i sistema d’avaluació i seguiment.


Stop JJOO presenta denúncia al Síndic i l'Oficina Antifrau contra la campanya promocional dels Jocs d'Hivern — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Stop JJOO presenta denúncia al Síndic i l'Oficina Antifrau contra la campanya promocional dels Jocs d'Hivern\nStop JJOO presenta denúncia al Síndic i l'Oficina Antifrau contra la campanya promocional dels Jocs d'Hivern\nLa plataforma rebutja els espots publicitaris perquè creuen que volen "crear un clima favorable" a l'esdeveniment i que "vulneren el principi de neutralitat institucional"\nMembres d'Stop JJOO presenten, a l'Oficina del Síndic de Greuges, la denúncia contra la campanya institucional dels Jocs d'Hivern (Foto: ACN)\nLa plataforma Stop JJOO ha presentat aquest dimecres, a Barcelona, una denúncia davant del Síndic de Greuges i de l’Oficina Antifrau contra la campanya publicitària del Govern a favor de presentar la candidatura als Jocs Olímpics i Paralímpics d’Hivern del 2030.\nEl col·lectiu justifica la presentació de la demanda perquè creuen que aquesta difusió en mitjans de comunicació "intenta crear un clima favorable als jocs" i asseguren que "vulnera el principi de neutralitat institucional". La plataforma opina que l’espot de 30 segons que ha difós la Secretaria General de l'Esport i l'Activitat Física, que dirigeix Anna Caula, "no respecta el debat igualitari que hi ha d’haver entre detractors i favorables, segons la Llei de Consultes de Catalunya".\nNúria Sauquillo, com a representant d'Stop JJOO, ha exigit que el Govern "no només retiri la campanya" sinó també "que no hi destini més recursos, ni als mitjans de la Corporació Catalana de Mitjans Audiovisuals ni a mitjans territorials". Sauquillo també reclama que es faci públic "el cost" del que ha titllat de "festa comunicativa" i que "es comptabilitzin els minuts dedicats a aquesta campanya comunicativa olímpica", perquè més endavant "aquests minuts es retornin a les entitats que defensen el 'no' als Jocs Olímpics durant el període de campanya".\nTot i aquesta exigència, Núria Sauquillo ha afirmat que des de la plataforma confien que el projecte no tiri endavant i, per tant, no s'arribi a consultar la població del Pirineu. Al respecte, dels darrers pronunciaments fets per les institucions implicades, Stop Jocs Olímpics n'interpreta que "s'està creant un clima que fa preveure que en poques hores o dies" la candidatura "s'enfonsarà del tot".\nEl vídeo també està publicat al canal de YouTube de l'SGE i s’ha emès en mitjans de comunicació de la CCMA. S'hi presenta diverses imatges del Pirineu i eslògans com “Una oportunitat per tornar a brillar i enamorar el món sencer”. L'enregistrament ha comptat amb la participació de gent del Pirineu. Des del Govern han explicat anteriorment que l'objectiu és bàsicament donar a conèixer el projecte, de cara a la consulta que s'ha de fer properament perquè la població pirinenca decideixi si vol o no vol els Jocs d'Hivern. En aquest sentit, l'executiu va detallar que aquest espot és la primera part d'una campanya dividida en tres parts, que també ha d'incloure la difusió del referèndum i l'explicació del document tècnic de la candidatura.\nTot i això, ara mateix aquestes altres dues parts de la promoció estan en punt mort, després que aquest mes passat l'executiu va anunciar l'ajornament sine die de la consulta que hi havia prevista pel 24 de juliol. Des de l'executiu han justificat la decisió per la manca d'acord institucional pel que fa a l'acord tècnic, a causa del bloqueig dut a terme pel govern de l'Aragó al document que ja havien ratificat tant la Generalitat com el Govern espanyol i el Comitè Olímpic Espanyol.


“La contribució del Compartim es troba en obrir la mirada dels educadors i educadores, i en fer activitats molt més inclusives per a tothom” – Compartim un Futur\n“La contribució del Compartim es troba en obrir la mirada dels educadors i educadores, i en fer activitats molt més inclusives per a tothom”\nTate Bonany i Jané, membre de l’entitat Jocviu\nLa Tate és mestra d’Educació Física i d’Educació Especial, experta en estimulació sensorial (especialment de persones amb discapacitat) i membre de l’entitat Jocviu, orientada al benestar de les persones i al seu desenvolupament motriu i sensorial amb activitats educatives i de lleure.\nQuin paper hi té, l’educació per a la sostenibilitat en la formació de persones amb necessitats específiques de suport educatiu (NESE)?\nCada cop en són més conscients. Sí que caldria indicar que, com més grans són les afectacions, hi ha aspectes que, òbviament, són més prioritaris en l’entorn de les persones amb NESE extens, com la salut i el benestar físic, personal i emocional.\nÉs fàcil tractar temàtiques ambientals amb persones amb NESE?\nAmb la gran majoria del col·lectiu, sí que ho és, de fàcil. També ajuda molt que puguem tenir coneixement de les seves motivacions, interessos i la seva comunicació.\nAquestes temàtiques els ajuden a comprendre millor el món que els envolta i a relacionar-s’hi?\nEl que realment valorem és si, en efecte, els ajuden a relacionar conceptes i coneixements, i a integrar-los millor i a poder fer un aprenentatge significatiu.\nQuines metodologies es fan servir per arribar a les persones amb NESE? Són vàlides per a l’alumnat ordinari?\nLes metodologies en les quals ens basem sorgeixen a partir de la vivència, de l’experimentació i de fer-ho d’una manera MOTIVADORA, buscant i potenciant els interessos de les persones. Són metodologies UNIVERSALS, vàlides per a tothom, que tothom agraeix i que arriben a totes les nenes i a tots els nens, capacitats o no.\nCom creus que el Compartim un Futur pot contribuir a la cohesió de tot el col·lectiu educatiu?\nPenso que, bàsicament, la contribució del Compartim es troba en obrir la mirada dels educadors i educadores, i en fer activitats molt més inclusives per a tothom, a més de pensar en altres maneres de presentar les activitats, afavorint la seva posada en escena amb una metodologia i unes estratègies educatives motivadores per a tothom.\nEns voldries dir algun repte o desig per l’any 2020?\nQue siguem capaços de respectar a totes les persones i els seus diferents ritmes d’aprenentatge. Que en les activitats, projectes i tot el que vulguem i/o ens proposem desenvolupar, siguem capaços de pensar-les per a tothom, amb independència de les seves capacitats. A tots ens agrada sentir-nos importants i saber que els altres han pensat en nosaltres.


Xiruquero-Kumbaià: Va per vostè, Manolo.\nVa per vostè, Manolo.\nAmb gairebé total seguretat, vostè no llegirà això. Tant de bo que ho fes. M’agradaria.\nAvui és una dia de transició en el temps que fa a la Cerdanya. Diuen que cap al vespre tornarà a ploure, però aquest matí ha estat un matí radiant de sol, i ara a mitja tarda, quan escric això, encara en fa, tot i que els núvols ja tapen els cims de la Tossa d’Alp, de part del Cadí i del cantó del Pic de Segre.\nJa ho ha endevinat? Sóc a Puigcerdà.\nVostè va ser-hi l’any passat. Potser encara hi és perquè vostè sigui d’aquí. Tal vegada només va venir a fer-hi la feina i ara son altres paisatges els que emmarquen el seu quefer. Sigui com sigui, vostè va voler deixar empremta i jo, el Xiruquero-kumbaià, l’he vista.\nAquest matí he baixat des de Puigcerdà cap a la capella de Sant Marc i he seguit pel costat del Segre. La capella estava solitària, tranquil·la, només les vaques del camp del costat hi posaven una mica de moviment.\nAl camí de vora el riu els tolls deien a crits que havia plogut no feia gaire i els baixos dels pantalons n’han guardat el record.\nEl riu baixava ufanós, transparent d’aigües, i els pollancres que li fan la sentinella eren nus de fulla que, mandroses, encara no deuen gosar treure el cap per a tenyir-ho tot de verd: segur que saben el què fan, doncs tampoc he sentit, per exemple, cap puput. Per aquí la primavera ni tant sols badalla.\nPerò tornem al que li deia. He vist la seva marca quan pujava cap a Bolvir. Davant mateix de la font, la Font de la Vall, on m’he assegut una estona per a descansar.\nEn certa manera vostè m’ha fet patir. M’explico: l’any passat va ser el famós any de la sequera, que ja ningú recorda i aquell 6 de juny penso que devia ser ben feixuc, més treballant per a fer la tanca de pedra sota un cel –i un sol- que res ombrejava, com no ombreja encara.\nUna feina feixuga, com la dels picapedrers de segles enrera. Com ells, que ho feien per a poder senyalar la feina feta i per tant per a poder cobrar el salari, vostè també hi ha posat la marca. Val a dir que una marca ben explícita, fins i tot generosa. Era que encara quedava un cul de ciment a la gaveta?\nD’allà he pujat al trencant de la carretera de Bolvir, per on passa el Camí de Sant Jaume de Galícia, la Strata Ceretana segons anomena el Codi Calixtí, que entra per Llívia i va cap a la Seu travessant tota la vall. Jo he seguit, a l’inrevés, el camí entre Bolvir i Puigcerdà.\nManolo, vostè ha fet alguna vegada el Camí? Jo sí.\nSap? Per un moment, ni que el recorregut fos a la inversa, he provat de vestir l’ànima de pelegrí. Impossible.\nEl recorregut és entre cases aïllades, la majoria d’una fatxenderia i d’un luxe insultant, d’una "pijeria" obscena. Com obscena ha estat la demostració de 4x4es amunt i avall, tant de la font on vostè va treballar com en tot el camí entre la cruïlla de Bolvir i Puigcerdà.\nCom que era pel juny vostè també ho devia viure, oi?\nHo va pensar Manolo? Jo també: amb diner net, només, no es fa tot allò. No ens mamem el dit.\nEn comptes d’esperit de pelegrí, no li diré el que em passava pel cap aquest matí quan qualsevol dels 4x4 esbufegava amb l’acceleració al meu costat. Com probablement al seu costat quan treballava a la font. No li diré perquè, no coneixent-nos com no ens coneixem, em podria prendre per mal educat. Però em quedo amb les ganes.\nSort que la bellesa de la plana, emmarcada per les muntanyes de nord i sud, em feia de bàlsam, ni que fos momentàniament.\nEncantat, Manolo, d’haver-lo "conegut". Li dec un carajillo com el que, havent dinat, m’he pres a la seva salut. Va per vostè.\nJa ho veus, Xiruquero, demanàvem llibertat, amnistia i estatut d'autonomia i ens hem quedat amb fatxenderia. Destrucció del paisatge físic i destrucció del paisatge social. Les veus que criden "independència" ben fort callen com a putes davant la fatxenderia que se'ns ha carregat el país. I això no ho han fet els "de fora" sino els de dins. De ben endins.\n10 d’abril de 2009 a les 10:34\nLlàstima de ciment i maquinària pija, sobre la procedència del diner hi haurà de tot (més negre que blanc, sens dubte), però sense excepció ofenen la natura amb la seva opulència....\n10 d’abril de 2009 a les 10:36\nTorno a ser jo... (no sé si abans ho he fet bé o no)\nEt deia que dels diners no en vull parlar per no posar-me de mala gaita...\nVull comentar l'enveja que em fas quan t'imagino passejant i badant pels camins i pels prats de la Cerdanya que ara deu estar ben ufanosa, encara que una mica massa hivernal encara.\nM'agrada l'estil poètic que tens de descriure les coses i la gràcia en trobar-li la punta a un fet, en aparença tant intrascendent, com el de trobar una inscripció de picapedrer, d'un obrer que en acabar la seva feina va voler immortalitzar-la en el ciment.\nQue acabeu de passar uns bons dies a la Cerdanya, encara que el temps no sé si serà massa bo, ah..., i si el tornes a trobar, salutacions al Manolo...!!!\n10 d’abril de 2009 a les 12:38\nJo no podria viure bé en un xalet que trenca de forma descarada l'harmonia del paisatge que tan bellament descrius, però suposo que molts dels propietaris d'aquestes mansions poc pensen així. Es diu que el paisatge és un estat de l'ànima, si no tenen inconvenient en desharmonitzar-lo, ja ens diu força sobre la seva visió materialista del món.\n10 d’abril de 2009 a les 18:41\nMalauradament, som una colla de nou rics amb tots els seus defectes.\nMolt d'acord amb en Gabriel, no sé per a què vull aquest tipus d'independència, la veritat.\nI ara ja frissen per la Garrotxa.... Aviat coneixerem el rerafons del túnel!\n11 d’abril de 2009 a les 19:32\nGabriel, m’interessa molt més el senyor Manolo. Per això l’escrit va per a ell.\nMalgrat el contrast que representa l'actitud i fets de la gent que el va portar a treballar a la font. O que no li va portar, perquè el senyor Manolo pot ser de la Cerdanya.\nNo sé si ell també, però res d’estrany hi hauria en que els seus fills demanéssin la independència.\nLa independència no ens garanteix res. Certament no ens garanteix res. Però obre possibilitats. Dependria, és clar, de com i qui la gestionés. Igual que l’autonomia.\nPer altra banda coincidiràs amb mi, espero, en que amb l’autonomia hem anat on som.\nI que en la gestió de la autonomia, sobretot municipal, hi hem anat de la ma d’unes suposades esquerres l’obra de les quals ha quedat i queda, ben palesa.\nPotser el senyor Manolo hi va creure en aquella esquerra, en la llibertat, amnistia i estatut d’autonomia, si va tenir l’edat per a viure-ho. Jo també.\nTal vegada ell hi cregui encara.\nSi les que tenim son esquerres autonomistes, jo no em reclamo ni d’esquerres ni autonomista.\nJo em vull reclamar conciutada i amic de tots els Manolo.\nEn això segur que coïncidim.\n12 d’abril de 2009 a les 20:15\nPel que fa a les cases, Aka, he vist coses que ofenen molt més el paisatge. Molt pitjor em sembla mostrar el poder, el consum de territori exagerat per a una sola casa.\n12 d’abril de 2009 a les 20:26\nGràcies Salvador. No ho dubtis, si trobo el senyor Manolo el saludaré també de part teva.\n12 d’abril de 2009 a les 20:27\nLisu, com li deia a l'Aka, no creguis, en molts cassos no és, em refereixo a la construcció, un atemptat al paisatge.\nAl menys al paisatge físic.\nEn efecte, Júlia, la mentalitat de nou ric està molt estesa. Encara que no se'n sigui de ric al nivell que jo comentava.\nPel que fa a l'esment a la independència remeto la teva amable atenció a la meva resposta a en Gabriel Jaraba.\nEm sembla, Gatsaule, que el problema no rau en les infrastructures de comunicació. Ens en manquen moltes.\nEl problema rau, em sembla a mí,en el substrat ètic de la nostra societat. D'aquest encara ens en manca més. Crec.\n12 d’abril de 2009 a les 20:39\nFa molts dies que no dic res. Han estat vacances i un excés de feina, que (buff) no s'ha acabat. Veig que continues igual de combatiu. per això m'agrada llegir el teu blog encara que no sempre hi estigui gaire d'acord (ep, amb això dels 4x4 i del "pijerio" que corre, totalment!). Et desitjo molt bona Pasqua\n13 d’abril de 2009 a les 16:47\nBona Pasqua igualment, Mercè.\nÉs un plaer, quan s'escau, discrepar amb tu, perquè obliga a pensar. I això s'agraeix.\n13 d’abril de 2009 a les 19:07\nFa anys que es va posar de moda el tenir casa a Puigcerdà, hi ha molts "pijos". Sempre que puc llegir-te m'animo a fer un bloc de muntanya, però després no puc mai començar-lo. Tenies raó, vaig equivocar-me (de Pallejà) són coses de l'edat i la pressa, més la primera. M'analegro que t'ho pasis tan bé.\nVols dir que no és més de la segona, M. Antònia?\nEl dia que et decideixis a fer un bloc de muntanya avisa'm!\n15 d’abril de 2009 a les 22:54


La Mòmia 2 i l’essència de l’amor | FÒRUM.ad\n← Frans Cuspinera guanya el 15è Carles Sabater a la millor cançó en català\nLes tecnologies que canviaran el treball →\nSóc un sentimental i he de reconèixer que he vist 3 o 4 cops La Mòmia 2. Es tracta d’una pel·lícula d’aventures amb una mica de terror i fantasia que m’encanta per una part del final. I m’encanta perquè la resta del film és tan previsible com et pots arribar a imaginar. Anem al final: el noi bo i el dolent (un esperit egipci de fa 5.000 anys que vol conquerir el món) estan a punt de caure per un penyassegat, on els esperen uns dimonis assedegats de sang. El noi bo li diu a la seva noia que es salvi, però ella s’arrisca i l’ajuda a sortir-se’n. El dolent li diu a la seva nòvia que l’ajudi i aquesta defuig fer-ho. Llavors ell, que ha fet totes les maldats per amor o això diu, se n’adona que no val la pena continuar estimant algú que no vol arriscar-se per ell i es deixa caure pel penyassegat. M’encanta perquè descriu perfectament el que hauria de ser l’amor i, en els nostres millors moments, és. És a dir: un projecte en comú en què les dues persones es sacrifiquen perquè l’altre estigui millor, i si tenen fills pel benestar dels menors. Aquest projecte en comú acostuma a ser desgastat pel temps i la passió inicial acaba desapareixent. Queden les rutines i les manies i si hi ha sort aquest projecte en comú.\nAquest amor, naturalment, és el romàntic. Però també pot ser als altres d’una manera més genèrica. Sempre recordaré aquella persona que va morir ofegat per salvar altres a qui no coneixia. És amor, això? O és desitjar el bé als altres? Tant em fa perquè crec que així podríem definir el que és l’amor: sacrificar-se pel bé d’altres sense estar obligat. I podríem dir ja que és el mal: aquell com els dolents de La Mòmia 2 que per satisfer la seva passió són capaços de fer mal als altres i que tenen com a principal objectiu la seva preservació i el seu interès. Una escena interessant i complementària de la pel·lícula és quan un dels servidors del dolent li demana ajut perquè un monstre l’està engolint i aquest li respon fredament: “perquè t’he d’ajudar?”. I veiem com l’actitud que més ens ajuda (a llarg termini) és l’altra. Tot i que quan es tanca la pantalla tenim la sensació estranya que en la vida real són els dolents qui guanyen.